יוסף פרלמוטר

עדה ושלמה פרלמוטר עם יוסף ולאה. 1928
יוסף, שרה, ורדה ואדירה פרלמוטר. מפלסים 1961
יוסף פרלמוטר (Yosef Perlmutter) (17 ביוני 1922 - 26 באוגוסט 1988) היה ממקימי קיבוץ מפלסים שבמועצה אזורית שער הנגב שבנגב הצפוני. בין השנים 1965-1974, ריכז את אגף הכלכלה של איחוד הקבוצות והקיבוצים ובשנים 1981-1985 כיהן בצוות הראשון של מזכירי התק"ם לצידו של אלי זמיר.

== ביוגרפיה ==
ב-17 ביוני 1922 נולד פרלמוטר בעיירה צ'ורטקוב (Czortkow) שבמחוז טרנופול שבפולין, לעדה ולשלמה פרלמוטר. אמו עדה, בתם של שבח ולאה מורדרור, ואביו, שלמה, היו שניהם נצר למשפחות חסידים. בשנת 1928 היגר עם הוריו ואחותו לאה לארגנטינה.

באוגוסט 1944, סיים תואר רואה חשבון מוסמך בבואנוס איירס שבארגנטינה. הוא סבר כי עם קום המדינה, יש לעלות לישראל, ולכן ב-8 בספטמבר 1948, עלה לישראל במסגרת מח"ל. ב-12 ביוני 1949, היה בין מייסדי קיבוץ מפלסים, ושימש בתפקידים רבים בקיבוץ, בהם 14 שנים לסירוגין כמרכז משק.

בשנים 1956-1959, שימש כ"קצין פיתוח הנגב" במסגרת משרד החקלאות. בשנים 1965-1973 שימש בתפקיד בכיר במרכז-החקלאי בשיתוף פעולה הדוק עם אברהם הרצפלד. ריכז את אגף הכלכלה של איחוד הקבוצות והקיבוצים, בשנים 1965-1974 (בשנים אלו כיהנה סנטה יוספטל כמזכירת איחוד הקבוצות והקיבוצים).

בשנת 1981 החליף פרלמוטר את משה חריף כמזכיר מטעם איחוד הקבוצות והקיבוצים, לצידו של [https://web.archive.org/web/20141112162845/http://www.kibbutz.org.il/itonut/2010/dafyarok/100826_zamir.htm אלי זמיר], שנבחר מטעם הקיבוץ המאוחד, בצוות הראשון של מזכירי התק"ם, ושימש בתפקיד זה עד 1985.

בשנת 1988 סיים בהצטיינות תואר מוסמך במחשבת ישראל מטעם האוניברסיטה העברית בירושלים.

בתאריך 26 באוגוסט 1988 נפטר יוסף פרלמוטר, ונקבר בקיבוץ מפלסים.

== משפחה ==
ב-20 ביוני 1948 נישא ל[http://שרה%20פרלמוטר שרה פרלמוטר] לבית גוטמן. נולדו להם שלושה ילדים: ורדה (1950), אדירה (1954) ושלמה (1962).

ורדה נשואה לבני שילה, פרופ' לגנטיקה במכון ויצמן למדע, ומתגוררת ברחובות. אדירה ובן זוגה, ישעיהו בן-אהרון, היו בגרעין המייסד של הקיבוץ האנטרופוסופי הרדוף שבגליל. בנו שלומי, ואשתו אפרת לבית מלט, חיים בירושלים. שלומי מלמד בבית מדרש אלול. בנו הבכור, שנולד בשנת 1992 קרוי על שם סבו: יוסף פרלמוטר.

== לקריאה נוספת ==
* אבי אהרונסון, הקמת התק"ם: מאיחוד קיבוצי להחמצה פוליטית, רמת אפעל: הוצאת יד טבנקין, תשס"ג.

== קישורים חיצוניים ==

* [https://web.archive.org/web/20141112083626/http://www.kibbutz.org.il/itonut/2008/hakibutz/080829_parlmuter.htm געגועיי ליוסף], באתר הקיבוצים
* מנחם פרי, [http://www.beitberl.ac.il/centers/minheret_hazman/zichronot/DocLib/sara%20perelmuter.pdf שרה פרלמוטר], ראיון בשידור חי בתוכנית הרדיו "אנו באנו, ישראלים מספרים עליה וקליטה"
* [https://www.youtube.com/watch?v=blUDbHN4bvE&feature=share ותיקים מספרים] 
* [https://www.youtube.com/watch?v=xaoVZJc08Io&feature=youtu.be הורה ממטרה] 
* על מזכירי התק"ם: 
* - על ספרו של הנרי ניר "רק שביל כבשו רגלי"
* אבי אהרונסון, [http://www.kotar.co.il/KotarApp/Viewer.aspx?nBookID=101527734#1.8715.6.default הקמת התק"ם: מאיחוד קיבוצי להחמצה פוליטית], רמת אפעל: הוצאת יד טבנקין, תשס"ג, באתר כותר
* [https://web.archive.org/web/20160303203347/http://www.kibbutz.org.il/cgi-webaxy/sal/sal.pl?lang=he&ID=3&act=show&dbid=pages&dataid=itonut_2010_dafyarok_100826_zamir אלי היה מנהיג]. על אלי זמיר ב"דף הירוק" של מעריב

קטגוריה:מייסדי קיבוצים
קטגוריה:מזכירי התנועה הקיבוצית המאוחדת
קטגוריה:מפלסים: אישים
קטגוריה:בוגרי האוניברסיטה העברית בירושלים
קטגוריה:ישראלים ילידי פולין
קטגוריה:אישים הקבורים בקיבוצים
קטגוריה:ישראלים שנולדו ב-1922
קטגוריה:ישראלים שנפטרו ב-1988